Els rostres dels Premis Turia es converteixen en protagonistes d’una gran exposició en la Casa de Cultura
2025-07-24

Actors, actrius, esportistes, hostalers, periodistes, societat civil, grans directors de cinema, teatre… En definitiva, els rostres de la cultura, en majúscules, han protagonitzat totes i cadascuna de les gales de lliurament dels Premis de la Cartellera Turia.

Rostres que han sigut captats d’una manera excepcional, rica, directa i supèrbia per José García Poveda, “El Flaco” i que es podran contemplar, coincidint amb la XXIV Gala dels Premis de la Cartellera valenciana, en la Casa de Cultura des del 4 i fins al 31 de juliol en un espai molt especial, la seua Plaça, a la vista de tots amb panells de 2,50 x 1,20 que mostraran el gran treball d’aquest genial fotògraf.

“El Flaco” ha cedit a l’Institut Municipal de Cultura i Joventut les imatges de la mostra, que s’exposaran d’una manera molt diferent, a través de panells, i a l’aire lliure, obrint l’art fotogràfic, a la mateixa Cartellera i a la ciutadania. Imatges en les quals actors com Pepe Rubianes o Agustín González, figures com la de Santiago Carrillo, Carlos Saura o Jordi Évole no faltaran.

L’exposició farà un recorregut, a través de les imatges captades per l’objectiu de “El Flaco”, per la història dels Premis Turia, de la mateixa Cartellera; història que li ha portat a ser referent cultural, des de la seua experiència i les seues àcides i reivindicatives signatures.